Komission asetus (EY) N:o 2767/1999, annettu 23 päivänä joulukuuta 1999, Marokosta tuotavia tomaatteja koskevan tuontitodistusjärjestelmän käyttöön ottamisesta



Virallinen lehti nro L 333 , 24/12/1999 s. 0003 - 0004



KOMISSION ASETUS (EY) N:o 2767/1999, annettu 23 päivänä joulukuuta 1999, Marokosta tuotavia tomaatteja koskevan tuontitodistusjärjestelmän käyttöön ottamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Marokosta peräisin olevien ja sieltä tulevien tomaattien ja kesäkurpitsojen tuontia koskevasta järjestelystä Euroopan yhteisön ja Marokon kuningaskunnan kirjeenvaihtona tehdyn sopimuksen hyväksymisestä 19 päivänä joulukuuta 1994 tehdyn neuvoston päätöksen 95/35/EY(1) ja erityisesti sen 3 artiklan, sekä katsoo seuraavaa: 1) Marokosta peräisin olevien ja sieltä tulevien tomaattien ja kesäkurpitsojen tuontia koskevasta järjestelystä Euroopan yhteisön ja Marokon kuningaskunnan kirjeenvaihtona tehdyssä sopimuksessa edellytetään Marokon kuningaskunnan varmistavan, että tomaattien kokonaisvienti yhteisöön ei kyseisenä ajanjaksona ylitä sovittuja määriä. Tätä tarkoitusta varten Marokko ilmoittaa komissiolle tiistaisin edellisen viikon aikana vietyjen tomaattien määrät. Lisäksi sopimuksessa täsmennetään, että komissio varaa itselleen oikeuden ottaa käyttöön tuontilisenssijärjestelmän mainitun sopimuksen asianmukaisen soveltamisen takaamiseksi. 2) Sovitut määrät esitetään Algeriasta, Kyproksesta, Egyptistä, Israelista, Jordaniasta, Maltasta, Marokosta, Länsirannalta ja Gazan alueelta, Tunisiasta ja Turkista peräisin olevien tiettyjen tuotteiden yhteisön tariffikiintiöiden avaamisesta ja hallinnoinnista sekä mainittujen kiintiöiden pidentämistä tai mukauttamista koskevista yksityiskohtaisista säännöistä 25 päivänä heinäkuuta 1994 annetun neuvoston asetuksen (EY) N:o 1981/94(2), sellaisena kuin se on viimeksi muutettuna asetuksella (EY) N:o 2530/1999(3) liitteessä IV. Määrien kuukausittainen jako esitetään yhteisön ja Marokon välillä tehdyssä assosiaatiosopimuksessa. 3) Marokon viranomaisten myöhässä toimittamien tietojen mukaan Marokosta yhteisöön vietävien tomaattien määrä nousi 14478 tonniin lokakuussa 1999, jolloin kyseiseksi kuukaudeksi sovitun 5000 tonnin määrä ylittyi 190 prosentilla. Komission saamien tietojen mukaan määrä oli 25529 tonnia marraskuussa 1999 eli 37 prosenttia marraskuuksi sovittua 18601 tonnin määrää suurempi. Sovittujen määrien ylittäminen johti siihen, että Marokosta tuotavien tomaattien kiinteät tuontihinnat laskivat ja pysyivät tavanomaista tuontihintaa alhaisempina 16 päivästä marraskuuta 25 päivään marraskuuta 1999. 4) Jotta vältettäisiin tämän tilanteen jatkuminen ja taattaisiin Marokon kanssa tehdyn sopimuksen täysipainoinen soveltaminen, on tarpeen ottaa käyttöön kyseisiä tuotteita koskeva tuontitodistusjärjestelmä. Järjestelmän yksityiskohtaisilla säännöillä on täydennettävä maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetussa komission asetuksessa (EY) N:o 3719/88(4), sellaisena kuin se on viimeksi muutettuna asetuksella (EY) N:o 1127/1999(5), vahvistettuja säännöksiä, tai poikettava niistä. Lisäksi niillä on voitava varmistaa mainitun sopimuksen määräysten täysipainoinen noudattaminen. 5) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Marokosta peräisin olevien ja sieltä tulevien, CN-koodiin 0702 00 00 kuuluvien tuoreiden tomaattien luovutus vapaaseen liikkeeseen yhteisössä edellyttää tämän asetuksen mukaisesti annetun tuontitodistuksen esittämistä. 2. Tällä asetuksella käyttöön otettuun järjestelmään sovelletaan asetuksen (ETY) N:o 3719/88 säännöksiä, jollei tämän asetuksen erityissäännöksistä muuta johdu. 2 artikla 1. Tuontitodistukset annetaan hakemuksen jättämispäivää seuraavana viidentenä työpäivänä, ellei komissio ole kyseisen ajan kuluessa toteuttanut toimenpiteitä. 2. Asetuksen (ETY) N:o 3719/88 14 artiklan 2 kohdassa tarkoitetun vakuuden määrä on 1,5 euroa 100 nettokilogrammaa kohti. 3. Tuontitodistukset ovat voimassa 30 päivää niiden tosiasiallisesta antopäivästä. 3 artikla Jäsenvaltioiden on ilmoitettava komissiolle 1) määrät, joiden osalta tuontitodistuksia on haettu. Tämä ilmoitus tehdään seuraavin väliajoin: - keskiviikkoisin kunakin maanantaina ja tiistaina jätettyjen hakemusten osalta, - perjantaisin kunakin keskiviikkona ja torstaina jätettyjen hakemusten osalta, - maanantaisin edellisenä perjantaina jätettyjen hakemusten osalta, 2) tuontitodistusten käyttämättömät tai osittain käytetyt määrät, jotka vastaavat todistusten kääntöpuolelle merkittyjen määrien ja niiden määrien, joille todistukset on annettu, välistä erotusta. Tämä ilmoitus tehdään kunkin viikon keskiviikkona edellisellä viikolla saatujen tietojen osalta. Jos 1 kohdassa tarkoitetun ajanjakson aikana ei ole jätetty yhtään tuontitodistushakemusta tai jos 2 kohdassa tarkoitettuja käyttämättömiä määriä ei ole, jäsenvaltion on ilmoitettava asiasta komissiolle tässä artiklassa vahvistettuina päivinä. 4 artikla Jos komissio toteaa jäsenvaltioiden sille 3 artiklan mukaisesti toimittamien tietojen perusteella, ettei yhteisön ja Marokon välillä sovitut määrät uhkaavat ylittyä, se päättää, voidaanko Marokon tomaateille antaa tuontitodistuksia millaisin edellytyksin. 5 artikla 1. Tätä asetusta ei sovelleta tuotteisiin, jotka ovat matkalla yhteisöön. 2. Yhteisöön matkalla olevina tuotteina pidetään tuotteita, - jotka ovat lähteneet Marokosta ennen tämän asetuksen voimaantuloa, ja - joiden mukana on Marokon lastauspaikalta yhteisössä sijaitsevalle purkamispaikalle voimassa oleva, ennen tämän asetuksen voimaantuloa laadittu kuljetusasiakirja. 3. Edellä 1 kohdan soveltaminen edellyttää asianomaisten osapuolten tulliviranomaisia tyydyttävällä tavalla esittämää todistetta siitä, että 2 kohdassa tarkoitetut edellytykset täyttyvät. Viranomaiset voivat kuitenkin katsoa, että tuotteet ovat lähteneet Marokosta ennen tämän asetuksen voimaantuloa, jos niille toimitetaan jokin seuraavista asiakirjoista: - merikuljetuksen yhteydessä konossementti, josta ilmenee, että lastaaminen on tapahtunut ennen kyseistä päivää, - maantiekuljetuksen yhteydessä Marokossa ennen kyseistä päivää laadittu maantiekuljetussopimus tai muu kuljetusasiakirja, - ilmakuljetuksen yhteydessä lentorahtikirja, josta käy ilmi, että lentoyhtiö on vastaanottanut tuotteet ennen kyseistä päivää. 6 artikla Tämä asetus tulee voimaan 1 päivänä tammikuuta 2000. Sitä sovelletaan 31 päivään maaliskuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 1999. Komission puolesta Margot WALLSTRÖM Komission jäsen (1) EYVL L 48, 3.3.1995, s. 21. (2) EYVL L 199, 2.8.1994, s. 1. (3) EYVL L 306, 1.12.1999, s. 17. (4) EYVL L 331, 2.12.1988, s. 1. (5) EYVL L 135, 29.5.1999, s. 48.